सालों बाद मिले, साझा किए अनुभव
बीकानेर | राजकीयडूंगर कॉलेज के भूगर्भ विज्ञान विभाग के पूर्व छात्रों का स्नेह मिलन समारोह शुक्रवार को प्रताप सभागार में आयोजित किया गया। इस दौरान वर्ष 1992 से अब तक के लगभग 70 स्टूडेंट्स पहुंचे। पूर्व छात्रों ने युवा छात्रों ने जहां अपने कॉलेज में बीते अनुभव साझा किए। वहीं वर्तमान परिस्थितियों पर भी बातचीत हुई। इससे पूर्व विभागाध्यक्ष डॉ. सतीश कौशिक ने समारोह का उद्घाटन किया। जियो वेंचर्स के अध्यक्ष डॉ. शिशिर शर्मा ने विभाग द्वारा शिक्षा एवं तकनीकी क्षेत्र में किए गए कार्यों पर प्रकाश डाला। पूर्व छात्र संगठन सचिव महेंद्र सिंह राजपुरोहित ने जियो वेंचर्स की ओर से गत वर्षों में अध्ययनरत छात्रों के लिए आयोजित भूगर्भ विज्ञान संबंधित कार्यशालाओं, शार्ट कोर्सेज एवं शोध कार्य में प्रोत्साहन हेतु चलाई गई रिसर्च स्कॉलरशिप की जानकारी दी। भू विज्ञान क्षेत्र में कार्यरत पूर्व छात्र आनन्द सोलंकी, नवीन डूडी एवं अभिराम शर्मा ने भी विचार रखे।
hin_Deva hin_Deva